
P.L.x252/2012

                                              Nr.23/150/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru ratificarea Acordului între România şi Republica Bulgaria privind instituirea blocului funcţional de spaţiu aerian „DANUBE-FAB”, semnat la Bruxelles la 12 decembrie 2011, transmis cu adresa nr.P.L.x 252  din 18 iunie 2012.
În conformitate cu prevederile Constituţiei României, republicată, Camera decizională pentru aceast proiect de lege este Senatul, Camera Deputaţilor fiind prima Cameră sesizată.
.
PREŞEDINTE,

Iulian Iancu

P.L.x252/2012

                                          Nr.23/150/2012
R A P O R T

asupra proiectului de Lege pentru ratificarea Acordului între România şi Republica Bulgaria privind instituirea blocului funcţional de spaţiu aerian „DANUBE-FAB”, semnat la Bruxelles la 12 decembrie 2011


În conformitate cu prevederile art.95 şi 115 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare în fond cu proiectul de Lege pentru ratificarea Acordului între România şi Republica Bulgaria privind instituirea blocului funcţional de spaţiu aerian „DANUBE-FAB”, semnat la Bruxelles la 12 decembrie 2011, transmis cu adresa nr.P.L.x 252  din 18 iunie 2012 şi înregistrat la comisie sub nr.23/150/2012 din 19 iunie 2012.

Conform dispoziţiilor art.75 alin.(1) din Constituţia României, republicată, Camera Deputaţilor este prima Cameră sesizată.

Proiectul de lege a fost avizat favorabil de Consiliul Legislativ, cu adresa nr.280 din 6 aprilie 2012.


Proiectul de lege a fost avizat favorabil de Comisia juridică, de disciplină şi imunităţi, Comisia pentru politică externă şi Comisia pentru apărare, ordine publică şi siguranţă naţională cu avizele nr.PLx 252 din 19 iunie 2012, nr.PLx252/2012 din 25 iunie 2012, respectiv nr.32/185/2012 din 19 iunie 2012.

Proiectul de lege are ca obiect de reglementare ratificarea Acordului între România şi Republica Bulgaria privind instituirea blocului funcţional de spaţiu aerian „DANUBE-FAB”, semnat la Bruxelles la 12 decembrie 2011.


Membrii Comisiei pentru industrii şi servicii au examinat proiectul de lege şi documentele conexe în şedinţa din 11 septembrie 2012.

La lucrările comisiei au fost prezenţi 28 deputaţi din totalul de  28 deputaţi membri ai comisiei.

La dezbateri au participat, din partea Ministerului Transporturilor şi Infrastructurii, domnul Lucian Iliescu - secretar de stat, domnul Stancu Marin – consilier şi doamna Carmen Pop – şef serviciu.

Membrii Comisiei pentru industrii şi servicii au hotărât, în unanimitate, să propună plenului Camerei Deputaţilor adoptarea proiectului de Lege pentru ratificarea Acordului între România şi Republica Bulgaria privind instituirea blocului funcţional de spaţiu aerian „DANUBE-FAB”, semnat la Bruxelles la 12 decembrie 2011, în forma prezentată de Guvern.


Prin obiectul de reglementare şi conţinut, proiectul de act normativ se încadrează în categoria legilor ordinare.
PREŞEDINTE,
Iulian IANCU
Consilier parlamentar,
Ioan Bivolaru
Consultant parlamentar,

Monica Tudor

